Analysing investment patterns in financial markets using social network analysis
Authors: Κωσταρής Κωνσταντίνος 
Published: May 2022

Διερευνούμε τα δίκτυα μετοχικού ακτιβισμού από το 1999 έως το 2018 και βρίσκουμε την παρουσία του φαινομένου του μικρόκοσμου, το οποίο προωθεί τη συμμετοχή των μετόχων και των εισηγμένων εταιρειών στον μετοχικό ακτιβισμό. Το φαινόμενο του μικρόκοσμου συνδέεται επίσης με την παρουσία διαμεσολαβητών, οι οποίοι είναι κόμβοι που γεφυρώνουν τους μετοχικούς ακτιβιστές με μετόχους με άλλους ακτιβιστές και εισηγμένες εταιρείες. Επιπλέον, το δίκτυο του μετοχικού ακτιβισμού διαμορφώνεται από κόμβους «αστέρια», δηλαδή κόμβους που έχουν πολλούς γειτονικούς κόμβους, οι περισσότεροι από τους οποίους δεν συνδέονται άμεσα μεταξύ τους πάρα μόνο μέσω των κόμβων «αστέρια». Αν και οι κόμβοι «αστέρια» επηρεάζουν την παρουσία του φαινομένου του μικρόκοσμου, δεν υπάρχουν αρκετά στοιχεία συσχέτισης των κόμβων «αστέρια» με τη εμπλοκή μετόχων και εισηγμένων εταιρειών σε διαδικασίες μετοχικού ακτιβισμού ή με την πιθανότητα παρουσίας διαμεσολαβητών στο δίκτυο του μετοχικού ακτιβισμού. Επιπλέον, διαπιστώνουμε ότι η ρευστότητα και το μέγεθος των εισηγμένων εταιρειών φαίνεται να επηρεάζουν στην πιθανότητα παρουσίας διαμεσολαβητών στο δίκτυο του μετοχικού ακτιβισμού. Επιπλέον, η διατριβή αυτή αποσκοπεί στον εντοπισμό της συμπεριφοράς της αγέλης στις εισηγμένες εταιρείες που εμπλέκονται σε διαδικασίες μετοχικού ακτιβισμού. Χρησιμοποιούμε αναφορές επωφελούς ιδιοκτησίας και ανάλυση κοινωνικών δικτύων για να απεικονίσουμε τις συνδέσεις μεταξύ μετόχων και εισηγμένων εταιρειών σε ένα δίκτυο μετοχικού ακτιβισμού. Επικεντρωνόμαστε στους διαμεσολαβητές και στο 1% των εταιρειών-στόχων με τον μεγαλύτερο αριθμό ακτιβιστών μετόχων. Στο μοντέλο μας, οι διαμεσολαβητές είναι κόμβοι που συνδέουν μετόχους και εισηγμένες εταιρείες - στόχους που δεν συνδέονται άμεσα μεταξύ τους. Δεν βρίσκουμε στοιχεία συμπεριφοράς τηςαγέλης ούτε στους διαμεσολαβητές ούτε στο 1% των εταιρειών-στόχων. Τέλος, εξετάζουμε τον βαθμό στον οποίο οι δικτυακές και οικονομικές μεταβλητές συμβάλλουν στη διαστρωματική διακύμανση των υπεραποδόσεων των μετοχών των εισηγμένων εταιρειών που εμπλέκονται σε διαδικασίες μετοχικού ακτιβισμού. Για το σκοπό αυτό εφαρμόζουμε ανάλυση παλινδρόμησης για την ανίχνευση της σχέσης μεταξύ σωρευτικών υπεραποδόσεων σε διαφορετικές περιόδους γύρω από το γεγονός του ακτιβισμού και διαφόρων δικτυακών και οικονομικών μεταβλητών. Διαπιστώνουμε ότι οι μεταβλητές που σχετίζονται με τη ρευστότητα και το μέγεθος είναι στατιστικά σημαντικές πριν και μετά το συμβάν του ακτιβισμού. Επιπλέον, η κεντρικότητα βάσει του πλήθους των συνδέσεων και βάσει της εγγύτητας κάθε κόμβου είναι στατιστικά σημαντικές και θετικές πριν από το γεγονός του ακτιβισμού. Η ανάλυση παλινδρόμησης χρησιμοποιείται επίσης για να εξεταστεί ο βαθμός στον οποίο οι δικτυακές και οικονομικές μεταβλητές επηρεάζουν την πιθανότητα στόχευσης εισηγμένων εταιρειών. Διαπιστώνουμε ότι οι μεταβλητές που σχετίζονται με την ρευστότητα και το μέγεθος είναι στατιστικά σημαντικές πριν και μετά τα γεγονότα ακτιβισμού, καθώς και οι μεταβλητές δικτύου που σχετίζονται με το φαινόμενο του μικρόκοσμου είναι στατιστικά σημαντικές και θετικές πριν από τα γεγονότα ακτιβισμού. Τα πορίσματά μας είναι σημαντικά για τις ρυθμιστικές αρχές και τους επενδυτές που επηρεάζονται από συγκρούσεις λόγω αντικρουόμενων συμφερόντων μεταξύ μετόχων και διαχειριστών εισηγμένων εταιρειών – στόχων.